CELEX: 62014TN0735
Language: et
Date: 2014-10-24 00:00:00
Title: Kohtuasi T-735/14: 24. oktoobril 2014 esitatud hagi – Gazprom Neft versus nõukogu

15.12.2014   
            
            
               ET
            
            
               Euroopa Liidu Teataja
            
            
               C 448/35
            
         24. oktoobril 2014 esitatud hagi – Gazprom Neft versus nõukogu
   (Kohtuasi T-735/14)
   (2014/C 448/44)
   Kohtumenetluse keel: inglise
   
      Pooled
   
   
      Hageja: Gazprom Neft OAO (Peterburi, Venemaa) (esindajad: advokaadid L. Van den Hende ja S. Cogman)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 31. juuli 2014. aasta otsuse 2014/512/ÜVJP artikkel 4;
            
         
               —
            
            
               tühistada nõukogu 31. juuli 2014. aasta määruse (EL) nr 833/2014 artikkel 3 ning artikli 4 lõiked 3 ja 4; ning
            
         
               —
            
            
               mõista hageja kohtukulud käesolevas menetluses välja nõukogult.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on ELTL artiklit 296.
               
                           —
                        
                        
                           Hageja väidab, et vaidlustatud ÜVJP otsus ja vaidlustatud määrus ei ole piisavalt põhjendatud ning rikuvad seetõttu ELTL artiklit 296.
                        
                     
         
               2.
            
            
               Teine väide, et vaidlustatud sätted põhinevad ebasobival õiguslikul alusel.
               
                           —
                        
                        
                           Hageja väidab, et ELTL artikkel 215 on ebasobiv õiguslik alus vaidlusaluse määruse vaidlustatud sätetele, kuna puudub piisav seos esiteks hageja ja Vene valitsuse ja teiseks hageja ja sanktsioonide selge eesmärgi vahel. Need põhimõtted peaks samuti reguleerima ELL artikli 29 kasutamist õigusliku alusena kolmandate riikide suhtes piiravate meetmete kehtestamisel.
                        
                     
         
               3.
            
            
               Kolmas väide, et rikutud on proportsionaalsuse ja põhiõiguste põhimõtet.
               
                           —
                        
                        
                           Hageja väidab, et vaidlustatud sätted on kokkusobimatud proportsionaalsuse ja põhiõiguste põhimõttega. Vaidlustatud sätted takistavad ebaproportsionaalselt hageja ettevõtlusvabadust ja hageja omandiõigust, kuna need ei ole eesmärkide saavutamiseks sobilikud (ja ei ole seetõttu vajalikud) ning igal juhul kehtestab piirangud, mis oluliselt kaaluvad üles mis tahes võimaliku kasu.